Eliane Ubalijoro

Eliane Ubalijoro (alizaliwa Rwanda, 1972) ni mwanasayansi na mtendaji wa mwenye asili ya Rwanda na Kanada. Pia ni mtaalamu wa maendeleo endelevu na mipango ya afya duniani.

Elimu
Ubalijoro alipata shahada yake ya Uzamivu(PHD) katika masuala ya Molekula na Jenetiki kutoka chuo kikuu cha McGill. Pia ni mtaalamu wa masuala ya Kilimo.

Kazi
Ubalijoro anahudumu kama Afisa Mkuu Mtendaji(CEO) wa Kituo cha Utafiti wa Misitu wa Kimataifa na Kilimo Mseto Duniani(CIFOR-ICRAF), akishughulikia changamoto za mazingira, usalama wa chakula duniani kote na Ustahimilivu wa Hali ya Hewa. Ubalijoro ndiye mwanamke wa kwanza Mwafrika kuwa Mkurugenzi wa Kituo cha Utafiti cha CGIAR. Alikuwa Mkurugenzi Mtendaji wa Uendelevu katika Enzi ya Kidijitali na Mkurugenzi wa Kituo cha Kanada cha Dunia ya Baadaye kuanzia mwaka 2021 hadi Machi 2023.

Katika kampuni ya bioteknolojia yenye makao yake makuu Montreal, Canada, alikuwa mkurugenzi wa kisayansi. Ubalijoro pia alifanya kazi ya ushauri nchini Haiti na Afrika kuhusiana na ukuaji endelevu wa uchumi unaostahimili mabadiliko ya tabianchi. Na pia ni mshauri wa Ubia wa Ubunifu (The Innovation Partnership) (TIP).

Eliane Ubalijoro amekuwa Profesa wa Utendaji wa Ushirikiano wa Sekta ya Umma na Binafsi katika Taasisi ya Utafiti wa Maendeleo ya Kimataifa ya Chuo Kikuu cha McGill tangu mwaka 2008. Anahudumu katika mradi wa "Gates Foundation Grand Challenges" katika "Global Health" awamu ya pili kama Meneja wa Mradi. Hapo awali alikuwa Profesa Msaidizi katika Kitivo cha Kilimo na Sayansi ya Mazingira katika chuo hicho.

Mnamo mwezi Septemba mwaka 2019 alijiunga na Global Open Data in Agriculture (GODAN) ambapo alihudumu kama Naibu Mkurugenzi Mtendaji wa Programu.

Uanachama mashuhuri
Muungano wa Kimataifa wa Sayari Endelevu (Mwanachama wa Bodi ya Ushauri wa Athari)
Baraza la Kitaifa la Sayansi na Teknolojia la Rwanda (mwanachama)
Baraza la Ushauri la Rais kwa Rais wa Rwanda Paul Kagame (mwanachama tangu 2007)
Kikundi cha Ushauri wa Wataalamu kuhusu Athari za Baada ya COVID-19 kwa Utafiti wa Jenomics (mwanachama)
Jumuiya ya Wataalamu wa Kimataifa ya Benki ya Maendeleo ya Afrika kuhusu Mikakati ya Kukabiliana na COVID-19 (mwanachama)
Bodi ya Usimamizi ya Muungano wa Miji Mikuu (mwanachama)
Bodi ya Ushauri ya Programu ya Uongozi wa Dunia (mwanachama) 
Bodi za Ushauri za ShEquity na Shirika la Uwekezaji la Orango (mwanachama)
Bodi za Genome ya Kanada na Crop Trust (mwanachama)
FemStep(mwanachama)

Kazi mashuhuri
Eliane Ubalijoro ni Mkurugenzi Mtendaji na Mwanzilishi wa C.L.E.A.R International Development Inc.

Utambuzi
Alipokea tuzo ya Chama cha Uongozi cha Kimataifa mwaka 2022 kwa utendaji bora katika wanawake na uongozi. Pia aliteuliwa kuwa mshiriki wa Baraza la Sayansi la Kimataifa likiheshimu michango yake katika kuendeleza sayansi kama manufaa ya umma duniani.

Marejeo

Jamii:Wanabiolojia wa Rwanda
Jamii:Wanabiolojia wa Kanada